సురేష్ గోర్

సురేష్ నామ్‌దేయో గోర్ (1965 - 10 అక్టోబర్ 2020)  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2014 మహారాష్ట్ర శాసనసభ ఎన్నికలలో ఖేడ్ అలండి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
సురేష్ గోర్ నేషనలిస్ట్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి చకన్ నుండి మూడుసార్లు పూణే జిల్లా పరిషత్‌ సభ్యుడిగా ఎన్నికై పూణే జిల్లా పరిషత్‌ ఉపాధ్యక్షుడిగా పని చేశాడు. ఆయన అనంతరం శివసేన పార్టీలో చేరి 2014 మహారాష్ట్ర శాసనసభ ఎన్నికలలో ఖేడ్ అలండి శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి అభ్యర్థి దిలీప్ మోహితే పై 32718 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

సురేష్ గోర్ 2019 మహారాష్ట్ర శాసనసభ ఎన్నికలలో ఖేడ్ అలండి శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి అభ్యర్థి దిలీప్ మోహితే చేతిలో 33,242 ఓట్ల తేడాతో ఓడిపోయాడు. 
మరణం
సురేష్ గోర్ కోవిడ్-19 సోకి కోలుకున్న తర్వాత ఊపిరితిత్తుల వ్యాధితో అనారోగ్యానికి గురై రూబీ ఆసుపత్రిలో 21 రోజులు చికిత్స పొందుతూ ఆరోగ్యం విషమించడంతో  2020 అక్టోబర్ 10న మరణించాడు.  
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:శివసేన నాయకులు
వర్గం:2014 మహారాష్ట్ర శాసనసభ్యులు